CELEX: 52007PC0043
Language: bg
Date: 2007-02-06
Title: Предложение за решение на Съвета относно установяването на позицията, която ще бъде приета от името на Общността в рамките на Международния съвет по захарта по отношение на удължаването на Международното споразумение за захарта от 1992 г.

КОМИСИЯ НА ЕВРОПЕЙСКИТЕ ОБЩНОСТИ
                                           Брюксел, 6.2.2007
                                           COM(2007) 43 окончателен
                                           2007/0017 (ACC)
                               Предложение за
                          РЕШЕНИЕ НА СЪВЕТА
    относно установяването на позицията, която ще бъде приета от името на
   Общността в рамките на Международния съвет по захарта по отношение на
      удължаването на Международното споразумение за захарта от 1992 г.
                         (представено от Комисията)
BG                                                                        BG
 ---pagebreak---                                 ОБЯСНИТЕЛЕН МЕМОРАНДУМ
   Международното споразумение за захарта от 1992 г. (наричано по-долу:
   „Споразумението“) бе сключено от Общността с Решение 92/580/ЕИО1 и влезе в сила
   на 1 януари 1993 г. за срок от три години до 31 декември 1995 г. Оттогава то бива
   редовно подновявано за допълнителни периоди от по две години. За последен път
   Споразумението бе удължено с решение на Международния съвет по захарта от май
   2005 г. и остава в сила до 31 декември 2007 г.
   Общността има интерес от допълнително удължаване на Споразумението за срок от не
   повече от две години.
   Удължаването на Споразумението означава продължаване на финансовия принос на
   Общността към административния бюджет на Споразумението. Този принос се вписва
   към статия 05 06 01 от бюджета на Общността („Международни споразумения в
   сферата на селското стопанство“).
   Целта на настоящото предложение е Съветът да упълномощи Комисията да гласува, от
   името на Общността, в полза на удължаването на Споразумението до 31 декември
   2009 г. в рамките на Международния съвет по захарта.
   1
          OВ L 379, 23.12.1992 г., стр. 15.
BG                                            2                                      BG
 ---pagebreak---                                                         2007/0017 (ACC)
                                            Предложение за
                                        РЕШЕНИЕ НА СЪВЕТА
        относно установяването на позицията, която ще бъде приета от името на
       Общността в рамките на Международния съвет по захарта по отношение на
          удължаването на Международното споразумение за захарта от 1992 г.
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално
   член 133 във връзка с втората алинея на член 300, параграф 2 от него,
   като взе предвид предложението на Комисията,
   като има предвид, че:
   (1)    Международното споразумението за захарта от 1992 г. бе сключено от
          Общността с Решение 92/580/ЕИО2 на Съвета и влезе в сила на 1 януари 1993 г.
          за срок от три години до 31 декември 1995 г. Оттогава то бива редовно
          подновявано за допълнителни периоди от по две години. За последен път
          Споразумението бе удължено с решение на Международния съвет по захарта от
          май 2005 г. и остава в сила до 31 декември 2007 г. Общността има интерес от
          допълнителното му удължаване. Поради това Комисията, която представлява
          Общността в Международния съвет по захарта, следва да бъде упълномощена да
          гласува „за“ подобно удължаване,
   РЕШИ:
                                            Член единствен
   Позицията на Европейската общност в рамките на Международния съвет по захарта е
   да гласува „за“ удължаването на Международното споразумение за захарта от 1992 г. за
   допълнителен срок от не повече от две години.
   С настоящото Комисията се упълномощава да изрази тази позиция в рамките на
   Международния съвет по захарта.
   Съставено в Брюксел на […] година.
                                                 За Съвета:
                                                 Председател
   2
          ОВ L 379, 23.12.1992 г., стр. 15.
BG                                                 3                                    BG
 ---pagebreak---                     ЗАКОНОДАТЕЛНА ФИНАНСОВА ОБОСНОВКА
   Област на политиката: Развитие на земеделието и селските райони
   Дейност: Международни аспекти на област на политиката „Развитие на земеделието и
   селските райони“
   НАИМЕНОВАНИЕ        НА     ДЕЙСТВИЕТО:      УДЪЛЖАВАНЕ      НА  МЕЖДУНАРОДНОТО
           СПОРАЗУМЕНИЕ ЗА ЗАХАРТА ОТ 1992 Г.
   1.      БЮДЖЕТЕН РЕД
           Ред 4 – ЕС като глобален партньор
           05 06 01: Международни споразумения в сферата на селското стопанство
   2.      ОБЩИ ЦИФРИ
   2.1.    Общо отпуснати за действието (част Б): 1,023 милиона EUR
   2.2.    Срок на прилагане: от 1.1.2008 г. до 31.12.2009 г.
   2.3.    Обща многогодишна прогноза за разходи (милиона EUR)
                                      2008            2009         Общо
             Поети задължения        0,506            0,517        1,023
             Плащания                0,506            0,517        1,023
   2.4.    Съвместимост с финансовото планиране и финансовата перспектива
           X    Предложение, съвместимо със съществуващото финансово планиране
   2.5.    Финансово въздействие върху приходите
           X    Няма финансови последици (включва техническите аспекти, свързани с
                прилагането на дадена мярка).
   3.      БЮДЖЕТНИ ХАРАКТЕРИСТИКИ
                                    Участие на   Участие на страни Ред от Финансовата
            Вид разходи      Нови
                                      ЕАСТ          кандидатки         перспектива
                                                                   4 – ЕС като глобален
         Задълж.   Дифер.     НЕ        НЕ               НЕ
                                                                         партньор
   4.      ПРАВНО ОСНОВАНИЕ
           Член 133 във връзка с член 300, параграф 2 от Договора.
BG                                            4                                         BG
 ---pagebreak---    5.      ОПИСАНИЕ И МОТИВИ
   5.1.    Необходимост от намеса на Общността
   Поради икономическата си значимост, и особено в селскостопанския сектор, ЕО трябва
   да бъде представлявана в международните селскостопански споразумения, които са
   важно средство за следене на световното развитие и за защитаване на интересите на
   Общността по отношение на съответните продукти.
   Вноските, които ЕО плаща за членство в Международния съвет по захарта, спомагат за
   постигането на неговите цели. Международната организация за захарта, която отговаря
   за администриране на Споразумението, насърчава постигането на целите на
   Споразумението, като например международно сътрудничество, обмен на
   статистическа информация, прогнозиране на пазарни тенденции и т.н. Поради това ЕО
   има интерес да участва в Споразумението.
   Вноските за членство се определят на годишна основа и са дължими толкова дълго,
   колкото ЕО е член на Споразумението.
   Ясно е, че ако ЕО трябва сама да провежда дейностите, провеждани от
   Международната организация за захарта, общите разходи за тях ще бъдат много по-
   големи от размера на членските вноски.
   5.2.    Планирани дейности и мерки за бюджетна намеса
   ЕО плаща вноски за членство в Международната организация за захарта всяка година.
   Вноските се плащат толкова дълго, колкото ЕО остава страна по Споразумението.
   Европейската комисия взема пълно участие в дейностите на Международната
   организация за захарта, за да извлече максимална полза от членството.
   6.      ФИНАНСОВО ВЪЗДЕЙСТВИЕ
   6.1.    Общо финансово въздействие върху част Б
   Поети задължения (до трети десетичен знак): 1,023 милиона EUR за двугодишния
   период: 0,506 за 2008 г. и 0,517 за 2009 г.
   6.2.    Изчисление
   Всяка вноска се определя пропорционално по отношение на броя гласове, с които
   въпросният член разполага, както и пропорционално по отношение на важността му на
   международния пазар.
   Общността разполага с 574 от 2000 гласа и броят им би трябвало да остане стабилен по
   време на срока на удължаване. Според изчисленията за 2008 г. всеки глас струва 882 €,
   което води до вноска на Общността от 0,506 милиона EUR.
   За 2009 г., като се има предвид корекцията в цената на всеки глас, прогнозираните
   разходи възлизат на 0,517 милиона EUR.
BG                                             5                                         BG
 ---pagebreak---    7.       ВЪЗДЕЙСТВИЕ             ВЪРХУ         РАЗХОДИТЕ           ЗА       ПЕРСОНАЛ           И
            АДМИНИСТРАЦИЯ
   7.1.     Въздействие върху човешките ресурси
                          Персонал, предвиден за управление
                                                                            Описание на задачите,
                            на действието при използване на
                                                                         произтичащи от действието
                                съществуващите ресурси
       Видове постове                                           Общо
                          Брой постоянни      Брой временни
                               постове           постове
   Постоянни                                                            Подготовка за присъствие и
                      A          0,3                 –           0,3
   длъжностни лица                                                    проследяване на заседанията на
                      B           –                  –            –
   или временен                                                        Международната организация
                      C           –                  –            –
   персонал                                                                      за захарта
   Други човешки ресурси          –                  –            –
                   Общо          0,3                 –           0,3
   7.2.     Общо финансово въздействие върху човешките ресурси
                Вид човешки ресурси                   Размер в EUR          Метод на изчисление
   Длъжностни лица                                       35 400      0,3 x 118 000
   Временен персонал
   Други човешки ресурси
                                           Общо          35 400
   8.       ПРОСЛЕДЯВАНЕ И ОЦЕНКА
   8.1.     Начини на проследяване
   Дейностите на Международната организация за захарта се следят отблизо от нейните
   членове и ЕО взема пълно участие в редовните заседания. Редовно се публикува и
   доклад за дейностите на Международната организация за захарта.
   9.       МЕРКИ ЗА БОРБА С ИЗМАМИТЕ
   Плащания ще се извършват единствено чрез директен превод на банковата сметка на
   Международната организация за захарта след получаване на писмена молба и след
   проверка дали молбата съответства на цифрата, приета от Съвета на Международното
   споразумение по захарта.
BG                                                 6                                                 BG